Liturgia

Liturgia (z cirkevnej lat. liturgia – liturgia < z gr. λειτουργία – leitourgía – ľudu slúžiaca služba, verejná služba) môže byť:
v starovekom Grécku: bezodplatné plnenie bohatých podnikateľov v prospech obce/mesta, spočiatku dobrovoľné (ale pociťované ako morálna povinnosť), neskôr forma dane (napr. vyzbrojenie vojenskej lode, vystrojenie štátnych osláv a podobne), pozri liturgia (staroveké Grécko)
dnes v kresťanstve:
forma a obsah bohoslužobnej slávnosti charakterizovanej rituálnymi (t. j. pevnými) úkonmi a obradmi, pozri liturgia (úkony)
v evanjelických cirkvách: vonkajšie formy výkonu bohoslužby, teda bohoslužobný poriadok
vo východných cirkvách, resp. často aj v rímskokatolíckej cirkvi:  eucharistická bohoslužba (t. j. božská liturgia u východných cirkví – napr. liturgia sv. Jána Zlatoústeho, resp. omša u katolíckej cirkvi),
v rímskokatolíckej cirkvi: skrátene liturgia hodín (t. j. spoločná modlitba breviára)
v dejinách náboženstva (napr. aj pre Mezopotámiu): bohoslužobný poriadok